recursal/SuperWikiNEXT-32B huggingface dataset:
வெஸ்ட்மின்ஸ்டர் அரண்மனை
லண்டன் பெருநகரத்தில் வெஸ்ட்மின்ஸ்டர் நகரத்தின் அமைவிடம்
**வெஸ்ட்மின்ஸ்டர் நகரம்**  (*City of Westminster*) இங்கிலாந்தின் லண்டன் நகரத்தின் பெரும்பான்மையான மையப்பகுதியையும் வெஸ்ட் என்டின் பெரும்பகுதியை உள்ளடக்கி அமைந்துள்ள ஓர் லண்டன் உள்ளாட்சிப் பகுதி (பரோ) ஆகும். இது பழைமை வாய்ந்த லண்டன் நகரப்பகுதிக்கு மேற்கிலும் கென்சிங்டன் மற்றும் செல்சியா வேந்திய பரோவிற்கு நேர் கிழக்கிலும் தேம்சு ஆற்றிற்கு வடக்கிலும் அமைந்துள்ளது. 1965ஆம் ஆண்டில் லண்டன் மாநகரமாக மாற்றியமைக்கப்பட்டபோது இந்த பரோ உருவாக்கப்பட்டது. உருவான சமயத்தில் இதற்கு நகரத்திற்கான தகுநிலை வழங்கப்பட்டது.

இந்த பரோவில் பல பெரிய பூங்காக்களும் திறந்தவெளிகளும் இருந்தபோதும் மக்களடர்த்தி கூடுதலாகவே உள்ளது. இந்த நகரத்தின் மக்கள்தொகை 2008ஆம் ஆண்டுக் கணக்கெடுப்பின்படி 236,000.உள்ளாட்சி அமைப்பு வெஸ்ட்மின்ஸ்டர் நகராட்சி மன்றம் ஆகும்.

பொதுவாக லண்டனுடன் தொடர்புபடுத்திப் பேசப்படும் பல இடங்கள் இந்த பரோவில் அமைந்துள்ளன. அவற்றில் சில: பக்கிங்காம் அரண்மனை, வெஸ்ட்மின்ஸ்டர் அரண்மனை, 10 டௌனிங் தெரு. பல பகுதிகளாக பிரிக்கப்பட்டுள்ள இந்த பரோவில் பழங்கால அரசியல் மாவட்டமான வெஸ்ட்மின்ஸ்டர் அரண்மனையைச் சுற்றிய வெஸ்ட்மின்ஸ்டர் மாவட்டம் உள்ளது. அங்காடிகள் நிறைந்த பகுதியாக ஆக்சுஃபோர்டு தெரு, ரிஜென்ட் தெரு, பிக்காடெலி மற்றும் பான்ட் தெரு உள்ளன.இரவுநேரக் களியாட்டங்களுக்கு சோஹோ பகுதி உள்ளது.

காட்சிக்கூடம்
-------------

* கூர்க்கா ஒருவரின் சிலை
* வைட்ஹால் பகுதியில் இரண்டடுக்கு பேருந்துகள்- பிக்பென் கடிகாரம் பின்னணியில்.
* பக்கிங்காம் அரண்மனையும் விக்டோரியா நினைவகமும்
* வெஸ்ட்மின்ஸ்டர் பேராலயம்
* டிராஃபால்கர் சதுக்கத்தில் நெல்சன் தூண்
* பிக்காடெலி சர்க்கஸ்
* அங்கர்ஃபோர்டு பாலம் = வடக்கிலிருந்து
* புனித ஜேம்ஸ் பூங்கா ஏரி, பின்னணியில் *லண்டன் ஐ*
* புனித மார்ட்டின் இன் த பீல்ட்ஸ்
* 2004இல் சைனாடௌன்.
* சசெக்சு கார்டன்சில் ஓட்டல்கள்.

வெளியிணைப்புகள்
---------------

* City of Westminster
* Westminster, by Sir Walter Besant and Geraldine Edith Mitton and A. Murray Smith, 1902, from Project Gutenberg
* Westminster City Council YouTube channel
**வெள்ளைப் பெட்டிச் சோதனையானது** (தெளிவான பெட்டி சோதனை, கண்ணாடி பெட்டி சோதனை, வெளிப்படையான பெட்டி சோதனை, மற்றும் அமைப்பிற்குரிய சோதனை என்று அறியப்படுகிறது) இது ஒரு வகையான மென்பொருள் சோதனை முறையாகும். மென்பொருளில் இச்சோதனை முறையில் ஒவ்வொரு படிமுறையூடாகவும் செல்வதால் நிராக்கல் மொழியறிவு அவசியம் ஆகும். சோதனையாளார் சோதனை உள்ளீடு ஒன்றை கணினிக்கு வழங்கி அது நிரலில் அது செல்லும் பாதையைப் பின் தொடர்ந்து சரியான வெளீட்டைத் தருகின்றாதா என்பதைச் சரிபார்ப்பார். 

இந்தச் சோதனையானது எவ்வாறு நடைமுறைப்படுத்தப்படுகின்றதோ அதைப் பின்பற்றியே நடத்தப்படுவதால், நடைமுறைப்படுத்தும் முறையில் மாற்றங்கள் செய்தால் சோதனையிலும் மாற்றங்கள் செய்யவேண்டும். எடுத்துக்காட்டகா இலத்திரனியல் சோதனை ஒன்றில் புதிதாக சேர்கிட் (Circuit) ஒன்றுதேவைப்பட்டாலும் அதை வணிகரீதியாகத் தரமுடியாமல் இருக்கலாம். எனவே பிழையான பொருள் ஒன்று தொடர்ந்தும் பிழையாகவே இருக்கலாம். 

வெள்ளைப் பெட்டிச் சோதனையானது ஓரலகுச் சோதனை, ஒருங்கிணைப்புச் சோதனை மற்றும் அமைப்பு சோதனை (system) போன்றவற்றில் பயன்படுத்தக் கூடியதாக இருந்தாலும் பொதுவாகத் ஓரலகுச் சோதனைகளிலேயே பயன்படுத்தப்படுகின்றது. பொதுவாக இது ஒரு தொகுதியில் உள்ளே பாதையைச் சரிபார்த்தாலும் ஒருங்கிணைப்பு சோதனையில் ஒவ்வொரு பகுதிகளுக்கும் இடையில் எவ்வாறு செல்கின்றது என்பது சரிபார்க்கப்படும். இச்சோதனைமுறையில் வழுக்களைக் கண்டுபிடிகக்கூடியதாக இருந்தாலும் மென்பொருட் தேவைகள் ஆவணத்தில் தரப்பட்டுள்ள எல்லாவற்றையும் பூர்த்தி செய்யும் வகையில் மென்பொருளானது உள்ளதா எனச் சரிபார்க்க இயலாது. ஆயினும் ஒருவர் எல்லாப் பாதைகளும் சரிவரச் சோதிக்கப்படுள்ளது என்பதனை உறுதிப்படுத்த இயலும். 

பொதுவாக வெள்ளைப் பெட்டிச் சோதனையில் கீழ்வரும் முறைகளை உள்ளடக்கியிருக்கும்.

* கட்டுப்படுத்திய பாய்ச்சற் சோதனை
* தரவுப் பாய்ச்சற் சோதனை

வெள்ளைப் பெட்டி சோதனை நுட்பம் செயல்பாட்டுமுறை
---------------------------------------------

வெள்ளை பெட்டி சோதனை அடிப்படையில் மூல குறியீடு புரிந்து கொண்டிருக்கும்போது நீங்களே சோதிக்க முடியும்.நிரலாளர் ஒவ்வொரு புலப்படும் பாதையையும் சோதனை செய்யவேண்டுமென்றால் ஒரு ஆழமான புரிதலை கொண்டிருக்க வேண்டும். இந்த வெள்ளை பெட்டி சோதனை சோதனை நிகழ்வுகளில் உருவாக்கும் பொருட்டு எடுக்கும் என்று மூன்று அடிப்படை படிகள் உள்ளன அவை பின்வருமாறு:

1. உள்ளீடு: பல்வேறு வகையான தேவைகள், செயல்பாட்டு குறிப்புகள்,வடிவமைத்தல் ஆவணங்கள் , முறையான மூல குறியீடு, விரிவான பாதுகாப்பு விருப்பம்.
2. செயல் அலகு: இடர் பகுப்பாய்வு,சோதனை மூலோபாயத்தை உருவாக்கவேண்டும்,முறையான பரிசோதனை திட்டம், சோதனைகளை இயக்க
3. வெளியீட: முடிவுகள் அனைத்தும் உள்ளடக்கப்பட்டு இறுதி அறிக்கை தயார் செய்யப்படும்.

வெள்ளைப் பெட்டி சோதனை செயல்முறை

இவற்றையும் பார்க்க
------------------

* கறுப்புப் பெட்டிச் சோதனை
* மென்பொருட் சோதனை
* ஓரலகுச் சோதனை

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2015-07-01 அன்று மூலம் (PDF) பரணிடப்பட்டது. 2013-11-12 அன்று பார்க்கப்பட்டது.
**பயிர் பாதுகாப்பு** (Crop protection) என்பது நாம்  பயிரிடும் பயிர்களை, அவற்றைத் தாக்கும் பூச்சிகள், பயிர் நோய்கள், களைகள், தீங்குயிர்கள் ( முதுகெலும்புள்ளவை மற்றும் முதுகெலும்பற்றவை ) ஆகியவற்றிடமிருந்து பாதுகாத்து நிர்வாகம் செய்யும் அறிவியல் ஆகும். வேளாண்மை பயிர்கள் என்பது வயலில் பயிரிடப்படும் தானியப்பயிா்கள் ( நெல், மக்காச்சோளம் , கோதுமை........ ) பயிறு வகைகள் ( அவரை, துவரை , உளுந்து....... ) எண்ணைவித்துக்கள் ( நிலக்கடலை , எள் .............. ) நாா்பயிர் ( பருத்தி , சணல் ....... ) சக்கரைப்பயிர் ( கரும்பு, பீட்ரூட் ....... \_) தீவனப்பயிா் ஆகியவற்றை உள்ளடக்கியது. தோட்டக்கலைப்பயிர்கள் என்பவை காய்கறிப்பயிர்கள் ( கேரட், முள்ளங்கி,உருளை, முட்டைகோஸ்.......) பழப்பயிர்கள் ( மா, கொய்யா.........) மலர்பயிா்கள் , மூலிகைப்பயிர்கள் ஆகியவற்றை உள்ளடக்கியது. நாம் பயிரிடப்படும் பயிர்கள் பல்வேறு காரணிகளுக்கு ஆட்படுத்தப்படுகிறது. பயிர்கள் ,  பூச்சிகள், நோய்கள், விலங்குகள், எலிகள், பறவைகள் போன்ற பல்வேறு காரணிகளால் சேதப்படுத்தப்படுகின்றன. பயிர்பாதுகாப்பு என்பது பின்வரும் முறைகளை உள்ளடக்கியது. 

* இரசாயன முறை: உயிர்கொல்லிகளான  பூச்சிகொல்லிகள், களைக்கொல்லிகள்  பூசணக்கொல்லிகள், பேன் கொல்லிகள், எலிக் கொல்லிகள் , நூற்புழுக்கொல்லிகள் ஆகியவற்றைப் பயன்படுத்தி பயிா்களை பாதுகாக்கும் முறை.
* உயிரியல் முறை நோய், பூச்சி கட்டுப்பாடு: கவசப்பயிர், கவர்ச்சிபயிர் ( பொறி பயிர்) கண்காணிப்பு, பொறிகள், ஒட்டுண்ணிகள் போன்றவற்றை பயன்படுத்துதல்.
* தடைகளை ஏற்படுத்தி பாதுகாத்தல் : எடுத்துக்காட்டு பறவை வலைகளை பயன்படுத்துதல்
* விலங்குளின் மனவியலை பயன்படுத்தி பயிர்களைப் பாதுகாத்தல். எடுத்துக்காட்டு பறவை விரட்டிகள், விலங்கு விரட்டிகள்.
* உயிரித் தொழில் நுட்ப முறையைப் பயன்படுத்துதல்: எடுத்துக்காட்டு தாவரப் பெருக்கம் , மரபணுப் பொறியியல் போன்ற முறைகளைப் பயன்படுத்துதல்

மேற்கோள்கள்
-----------
**அரசு மேல்நிலைப்பள்ளி, மழையூர்** (*Government Higher Secondary School Mazhaiyur*) இந்தியாவின் தமிழ்நாடு மாநிலத்தில் புதுக்கோட்டை மாவட்டம் கறம்பக்குடி ஒன்றியத்தில் உள்ள மழையூர் என்ற கிராமத்தில் அமைந்துள்ளது.

நிர்வாகம்
---------

தமிழ்நாடு அரசின் பள்ளிக்கல்வித்துறையின் கீழ் செயல்படும் மழையூர் அரசுமேல்நிலைப்பள்ளி புதுக்கோட்டை முதன்மைக்கல்வி அலுவலர் அவர்களின் நிர்வாகத்தில் செயல்படுகிறது. ஆறாம் வகுப்பு முதல் பன்னிரெண்டாம் வகுப்பு வரை இப்பள்ளியில் பாடங்கள் பயிற்றுவிக்கப்படுகின்றன.

மாணவர்கள் மற்றும் ஆசிரியர்கள்
-----------------------------

பள்ளியில் 1180 மேற்பட்ட மாணவர்கள் கல்வி பயின்று வருகின்றனர். ஒரு தலைமை ஆசிரியர், 35 ஆசிரியர்கள் பணியாற்றி வருகின்றனர். மாணவர்கள் அறிவியல் வினாடி-வினா போட்டிகளில் வெற்றி பெற்றுள்ளனர்.

தேர்ச்சி விவரம் (விவசாய பாடப்பிரிவு)
------------------------------------

மழையூர் அரசு மேல்நிலைப்பள்ளியில் பன்னிரெண்டாம் வகுப்பு, விவசாய பாடப்பிரிவு மாணவ, மாணவிகளின் தேர்ச்சி விவரம் 2010 - 2011 கல்வியாண்டு முதல் 2016 - 2017 வரை. 

| வரிசை எண் | கல்வியாண்டு | மாணவர்களின் எண்ணிக்கை | அதிகபட்ச மதிப்பெண் | மாணவர்கள் பெயர் | சதவீதம் |
| --- | --- | --- | --- | --- | --- |
| 01 | 2010-2011 | 31 | 165 | சரவணன் | 100 |
| 02 | 2011-2012 | 49 | 185 | பாரதிராசா | 100 |
| 03 | 2012-2013 | 36 | 188 | ராசபாண்டி | 100 |
| 04 | 2013-2014 | 33 | 195 | கார்த்திக் | 100 |
| 05 | 2014-2015 | 36 | 198 | கனகராசு | 100 |
| 06 | 2015-2016 | 58 | 200 | செளமியா | 100 |
| 07 | 2016-2017 | 95 | 197 | கலைவாணி | 100 |

மேற்கோள்கள்
-----------

1. ↑  "மழையூரில் அரசு பெண்கள் மேல்நிலைப்பள்ளி தொடங்கப்படுமா?". தினத்தந்தி.. பார்த்த நாள்: 6 May 2023.
2. ↑  "காப்பகப்படுத்தப்பட்ட நகல்". 2016-03-14 அன்று மூலம் பரணிடப்பட்டது. 2017-07-10 அன்று பார்க்கப்பட்டது.
**வி டி பல்ராம்** (மலையாளம்: വി.ടി. ബലരാമൻ) (மே 21, 1978 இல் பிறந்தவர்) என்பவர் ஒரு இந்திய அரசியல்வாதியும், 2011 மே முதல் திர்திலா தொகுதியின் சட்டமற்ற உறுப்பினர் ஆவார்.

ஆரம்ப வாழ்க்கை மற்றும் கல்வி
----------------------------

இவர் கே. ஸ்ரீ நாராயணன் மற்றும் வி.டி.சரசுவதி ஆகியோருக்கு மகனாக 1978 ஆம் ஆண்டு மே 21 இல் கேரளாவின் பாலக்காடு மாவட்டத்தின் திராத்தலா அருகே ஒத்தலூரில் பிறந்தார். அவர் பாலக்காடு ஜவஹர் நவோதயா வித்தியாலயத்தில் கல்வி பயின்றார். அவர் பல்கலைக்கழக யூனியன் கவுன்சிலர், குருவாயூரில் ஸ்ரீகிருஷ்ணா கல்லூரி, 1997 (1997) மற்றும் அரசு பொறியியல் கல்லூரி, திரிசூர் (2001); செனட் உறுப்பினர், கோழிக்கோடு பல்கலைக்கழகம் (1999-2000 மற்றும் 2006-2007); ஆசிரியர், கே.எஸ்.யூ. மாநிலம் கலசலா (2007-2008); மாநில செயலாளர், இளைஞர் காங்கிரஸ் (2009-2010); மாநில பொதுச் செயலாளர், இளைஞர் காங்கிரஸ் (2010-2013). இவர் இந்துத்துவா மற்றும் கம்யூனிச கருத்தியல்களை வலுவாக எதிர்க்கும் சில இளம் கேரள காங்கிரஸ் (ஐ) தலைவர்களில் ஒருவராக இருக்கிறார். 2016 ஆம் ஆண்டு மே மாதம் நடைபெற்ற தேர்தலில், திரிதாலா தோகுதியில், சட்டசபைக்கு இரண்டாவது தடவையாக போட்டியிட்டு அவர் தேர்ந்தெடுக்கப்பட்டார். அவருடைய முன்னணி யுடிஎஃப் மொத்தமுள்ள 140 இடங்களில் 47 இடங்களை மட்டுமே வென்றது.

அம்னெஸ்டி இன்டர்நேஷனல்
----------------------

2016 ஆம் ஆண்டில், அவர் அகில பாரத வித்தியார்த்தி பரிசத்துக்கு எதிரான சர்ச்சையில் சர்வதேச மன்னிப்பு சபைக்கு ஆதரவளித்தார்.

குறிப்புகள்
-----------

1. ↑  "VT Balram MLA". Archived from the original on 2017-06-27. .
2. ↑  "காப்பகப்படுத்தப்பட்ட நகல்". 2016-10-19 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2020-03-22 அன்று மூலம் பரணிடப்பட்டது. 2017-07-06 அன்று பார்க்கப்பட்டது.
**வி. டி. கிருஷ்ணசாமி** (**V. D. Krishnaswami**) (பிறப்பு:18 சனவரி 1905 – இறப்பு: 15 சூலை 1970) சென்னையில் பிறந்த கிருஷ்ணசாமி சென்னை மாநிலக் கல்லூரியில் நிலவியல் படிப்பில் இளநிலை மற்றும் முதுநிலை நிலவியல் பட்டப் படிப்பை முடித்தார். பின்னர் பனாரஸ் இந்துப் பல்கலைக்கழகத்தின் சுரகம் மற்றும் உலோகவியல் துறைப் பேராசிரியராக 1929-ஆம் ஆண்டு வரை பணி செய்தார். பின்னர்1930-ஆம் ஆண்டில் இந்தியத் தொல்லியல் ஆய்வகத்தில் தொல்லியல் அகழாய்வுப் பயிற்சி பெற்றார்.

பின்னர் ஐதராபாத்தில் உள்ள சலார் ஜங் அருங்காட்சியகம் மற்றும் கொல்கத்தா இந்திய அருங்காட்சியகத்தின் இயக்குநராக பணியாற்றினார். பின்னர் இந்தியத் தொல்லியல் ஆய்வகத்தின் துணை தலைமை இயக்குநரானார். இவர் 1940 மற்றும் 1950களில் தென்னிந்தியாவில் குறிப்பாக சென்னையைச் சுற்றியுள்ள கற்காலம் மற்றும் பெருங்கற்காலத்திய தொல்லியல் களங்களை மோர்டிமர் வீலருடன் இணைந்து அகழாய்வுப் பணிகள் செய்தார்.

ஆய்வு அறிக்கைகள்
----------------

1. *Environmental and Cultural Changes of Prehistoric man near Madras*, 1938
2. *Stone Age in India*, 1947

மேற்கோள்கள்
-----------

* *V. D. Krishnaswami (18-1-1905/15-7-1970)*. Archaeological Survey of India. 1971.



1. ↑  Excavations carried out from 1950 to 2011 by Chennai Circle, Archaeology
இந்திய அரசால் செயல்படுத்தப்படும் பல தேசிய மின் அளுமைத் திட்டதின் கீழ் வரும் 31 பணி செயல்வகை திட்டத்தில் இதுவும் ஒன்று.

பணி செயல்வகை திட்டம் மூன்று வகையாக உள்ளது :

* மத்திய பணி செயல்வகை திட்டம்(11).
* மாநில பணி செயல்வகை திட்டம்(13).
* ஒருங்கிணைகப்பட்ட பணி செயல்வகை திட்டம்(7).

மின் மாவட்டம் (e-District) 13 மாநில பணி செயல் வகை திட்டத்தில் ஒன்று ஆகும். 
இத்திட்டத்தின் நோக்கம் என்ன வென்றால், பொது மக்கள் மிக அதிக அளவில் பயன்தரும் அரசு சேவைகளை, பொது மக்களுக்கு இணைய சேவையாக வழங்குவது ஆகும். இத்திட்டத்தின் மூலம் பொதுமக்கள் ஒரு சேவைக்காக, ஒரு துறையை நோக்கிப் பல முறை செல்வது குறையும். தங்கள் வீட்டில் இருக்கும் கணிப்பொறி, மற்றும் இணைய சேவையைப் பயன்படுத்தி, வீட்டில் இருந்தே, அச்சேவையினை மின் விண்ணப்பம் மூலம் பெறலாம். தாணிப்பாறை மற்றும் இணையானவை இல்லாதோர், தங்கள் கிராமத்திலோ தங்கள் வீட்டின் அருகிலோ, இருக்கும் பொது சேவை மையத்தில், அரசு நிர்ணயம் செய்த கட்டணத்தில், அச்சேவையினைப் பெறவும் வாய்ப்பு அளிக்கப்படுகிறது.

மாவட்ட மின் ஆளுமை சங்கம்
------------------------

மின் மாவட்டத்தின் செயல்பாடுகளை கண்காணிக்க, இந்திய முழுவதும் சுமார் 672 மாவட்டட மின் ஆளுமை சங்கங்கள் உருவாக்க பட்டுள்ளன. இச்சங்கத்தின் தலைவராக மாவட்ட ஆட்சியர் செயல்படுவார். மாவட்டத்திற்கு ஒருவர் வீதம், மின் மாவட்ட மேளாளர்கள் பணி அமர்த்தப்பட்டு உள்ளனர்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-12-28 அன்று மூலம் பரணிடப்பட்டது. 2015-12-09 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2014-11-11 அன்று மூலம் பரணிடப்பட்டது. 2015-12-09 அன்று பார்க்கப்பட்டது.
மின்கம்பத்தில் மின்கம்பிகள்
**மின் முறிவு** (electrical breakdown) என்பது அரிதில் கடத்தி போன்ற ஒரு பொருளில் அளவுக்கும் அதிகமான மின்னழுத்தம் கொடுக்கும் போது, அப்பொருளின் மின்தடை மிகவும் குறைந்து, மின்கடத்தியாக மாறும் நிகழ்வாகும். மின் முறிவு திட, திரவ, வாயு ஆகிய அனைத்துப் பொருள்களிலும் நடைபெறும். ஆனால், ஒவ்வொன்றிலும் மின் முறிவு என்பது வெவ்வேறு விதமாக நிகழும்.

அரிதில் கடத்தியும் மின் முறிவும்
--------------------------------

ஒரு அரிதில் கடத்தி மின்சாரத்தைக் கடத்தாது. இவ்வாறான அரிதில் கடத்திகள் மின் கம்பிகளின் மீது மின்காப்புப் பொருட்களாகப் பயன்படுத்தப்படுகின்றன. பல இடங்களில், மின்கம்பிகள் ஒன்றையொன்று தொட்டுக் கொள்ளாதவாறு இடையில் அரிதில் கடத்திகள் வைக்கப்பட்டிருக்கும். மின்மாற்றிகள், மின் தேக்கிகள் போன்றவற்றில் அரிதில் கடத்திகள் பொருத்தப்பட்டிருப்பதைக் காணலாம்.

மின்சாரக் கம்பங்களில், ஒரு கம்பிக்கும் மற்றொரு கம்பிக்கும் போதிய இடைவெளி விடப்பட்டிருப்பதை காணலாம். இந்த இடைவெளியில் இருக்கும் காற்று ஓர் அரிதில் கடத்தி. அது இங்கே பெரும்பான்மையான வேளைகளில் மின்காப்பானாக இருந்து மின்சாரம் ஒரு கம்பியில் இருந்து மற்றொரு கம்பிக்குத் தாவாமல் தடுக்கின்றது.

மின்னோட்டமும் மின் முறிவும்
---------------------------

வாயுப் பொருளில் மின்முறிவுக்கு முன்னும்(1 & 2) பின்னும்(3 & 4) உண்டாகும் மின்னோட்ட - மின்னழுத்த ஒப்புமை
ஒரு வாயுப் பொருளில், மின் முறிவு உண்டாகும் போது அதில் நிகழும் மின்னோட்டம் எவ்வாறு மாற்றமடைகின்றது என்பது படத்தில் காட்டப் பட்டுள்ளது. பொதுவாகவே, காற்று போன்ற வாயுப் பொருட்களில் மின்னூட்டம் கொண்ட மின்னணுக்கள் இருக்கும். மின்னழுத்தம் கொடுக்கும் போது, இந்த மின்னணுக்கள் ஒரு திசையை நோக்கி ஓடுகின்றன. இந்த ஓட்டத்தை மின்னோட்டம் என்கிறோம். மின்னழுத்தம் அதிகமாக, மின்னணுக்கள் இன்னும் வேகமாக ஓடுகின்றன. இது படத்தில் 1 என்று குறிக்கப் பட்டுள்ளது. அடுத்து, 2 என்று காட்டப் பட்டுள்ள பகுதியில், மின்னழுத்தை அதிகரித்தாலும் மின்னோட்டம் அதிகமாவதில்லை. இதற்குக் காரணம், மின்னணுக்கள் ஒரு குறிப்பிட்ட வேகத்துக்கு மேல் செல்ல முடிவதில்லை. மின்னழுத்தத்தை இன்னும் கூட்டினால், மின் முறிவு உண்டாகத் தொடங்குகின்றது. வாயுப் பொருளில் உள்ள அணுக்களில் இருக்கும் எதிர் மின்னிகள் அங்கிருந்து வெளியே இழுக்கப் படுகின்றன. இவ்வாறு அணுக்கள் மின்னனுக்களாக மாறி, பின் ஓடத் தொடங்குகின்றன. இதனால், மின்னோட்டம் அதிகமாகின்றது. இது 3 என்று படத்தில் குறிக்கப் பட்டுள்ளது. மின்னழுத்தம் இன்னும் அதிகமாக, மேலும் பல மின்னணுக்கள் உருவாகி, மின்னோட்டம் பேரளவில் ஓடுகின்றது. இது 4 என்று படத்தில் குறிக்கப்பட்டுள்ளது. இதை டவுன்சென்ட் மின்னிறக்கம் (Townsend discharge) என்பர்.

உசாத்துணை
---------
மின்விசைக்கோடுகள்
**மின் விசைக் கோடுகள்** (electric field lines) மின் மற்றும் காந்தப்புலங்களைக் கற்பனை செய்து கொள்வதற்காக மைக்கேல் பாரடே என்பவரால் புலக்கோடுகள் என்ற கருத்து அறிமுகப்படுத்தப்பட்டது.

மின்புலத்தில் ஓரலகு நோ்மின்னூட்டம் ஒன்று, நகர முயற்சிக்கும் நேரான அல்லது வளைவான கற்பனைப் பாதை மின்விசைக்கோடு எனப்படும்.

மின் விசைக் கோடுகளின் பண்புகள்
------------------------------

1. மின் விசைக் கோடு நோ்மின்னூட்டத்தில் தொடங்கி எதிா் மின்னூட்டத்தில் முடிவடைகிறது.

2. மின் விசைக் கோடுகள் ஒருபோதும் ஒன்றையொன்று வெட்டச் செல்லாது.

3. ஒரு புள்ளியில் மின்புலத்தின் திசை (E), அப்புள்ளியில் உள்ள மின்விசைக்கோட்டுக்கு வரையப்படும் தொடுகோட்டினால் குறிக்கப்படும்.

4. மின்விசைக்கோடுகளுக்கு நோ்க்குத்தான திசையில், ஓரலகு சமதளப் பரப்பின் வழியே செல்லும் விசைக்கோடுகளின் எண்ணிக்கை மின்புலச் செறிவு E -க்கு நோ்த்தகவில் இருக்கும்.

5. அதாவது E-ன் மதிப்பு அதிகமான இடங்களில் கோடுகள் நெருக்கமாகவும், E-ன் மதிப்பு குறைவான இடங்களில் கோடுகள் இடைவெளி விட்டும் இருக்கும்.

6. ஒவ்வொரு ஓரலகு நோ்மின்னூட்டமும், 1/ε0 அளவுள்ள மின்விசைக் கோடுகளை வெற்றிடத்தில் உருவாக்கும்.

7. எனவே வெற்றிடத்தில் ஒரு புள்ளி மின்னூட்டம் q -விலிருந்து உருவாகும் மின்விசைக் கோடுகளின் எண்ணிக்கை :{\displaystyle \mathbb {N} ={\frac {q}{\varepsilon \_{0}}}}.

மேற்கோள்கள்
-----------

1. மேல்நிலை - இரண்டாம் ஆண்டு, தமிழ்நாடு பாடநூல் கழகம், சென்னை - 600006

2. Notes on Recent Researches in Electricity and Magnetism, Joseph John Thomson, James Clerk Maxwell, 1883

3. Fields of Force, William Berkson, 1974

4. Forces and Fields, Mary B. Hesse, 1961

5. Faraday Rediscovered: Essays on the Life and Work of Michael Faraday, 1791-1867, David Gooding, Frank A. J. L. James, Stockton Press, 1985, ISBN 0-943818-91-5, ISBN 978-0-943818-91-7, 258 pages, page 183
வெள்ளொளிர்வுஒளிக் குமிழும் அதன் நுண்ணிழையும். தொமஸ் அல்வா எடிசனால் கண்டுபிடிக்கப்பட்டது. குமிழைச் சடத்துவ வாயு ஒன்றினால் நிரப்புவது மூலம் ஒளிக்குமிழின் ஆயுட்காலத்தை அதிகரிக்க முடியும் எனக் கண்டறிந்த இர்விங் லாங்முயிர் என்பவர் இக் குமிழ்களை மேலும் சீரமைத்தார்.
மின்சாரத்தைப் பயன்படுத்தி ஒளித் தேவைக்காக ஒளியை உருவாக்கும் சாதனமே **மின் விளக்கு** ஆகும். மின் விளக்கின் கண்டுபிடிப்பு மனித வாழ்க்கையில் பெரும் மாற்றங்களைக் கொண்டுவந்தது என்று சொல்லலாம். மனிதனுடைய செயற்பாடுகளுக்காகக் கிடைக்கக்கூடிய நேரத்தை இரண்டு மடங்காக ஆக்கிய பெருமை மின்விளக்குகளுக்கே உரியது.

வரலாறு
------

மின்விளக்கை உருவாக்குவதற்கான முயற்சிகள் 19 ஆம் நூற்றாண்டின் ஆரம்பத்திலேயே தொடங்கிவிட்டன. 1811 இலேயே ஹம்பிரி டேவி என்பார் இரண்டு மின் முனைகளுக்கிடையே மின்சாரம் பாயும்போது ஒளி உண்டாவதைக் கண்டு பிடித்தார். எனினும் இம் முறையைப் பயன்படுத்தி ஒளியை உருவாக்கும் முயற்சிகள், மின் முனைகள் மிக விரைவாக எரிந்து போனதன் காரணமாக செயல் முறையில் வெற்றி பெறவில்லை. ஜேம்ஸ் பிறெஸ்கொட் ஜூல் என்பவர், மின்சாரம் ஒரு மின்தடையுள்ள கடத்தியூடாகப் பாயும்போது அது வெப்பமடைந்து, அவ் வெப்பசக்தி மின்சக்தியாக மாறி ஒளிரும் எனக் கண்டுபிடித்தார். ஆனாலும் இக் கோட்பாட்டைப் பயன்படுத்தி மின் விளக்குகளை உருவாக்குவதற்குத் தேவையான நுண்ணிழைகளைச் செய்வதற்குப் பொருத்தமான பொருளொன்று அகப்படாமையும், அதனை விரைவில் எரிந்துபோகாது பாதுகாக்க முடியாமையுமே முக்கியமான தடைகளாக இருந்தன. இங்கிலாந்தைச் சேர்ந்த சேர் ஜோசப் வில்சன் ஸ்வான் என்பவரே வெற்றிடத்தைக் கொண்ட மின் குமிழொன்றை முதலில் உருவாக்கியவராவார். ஆனாலும் இவர் குமிழினுள் உருவாக்கிய வெற்றிடத்தை நிலையாக வைத்திருக்க முடியாததினால் இவரது முயற்சி தோல்வியடைந்தது. 1879 இல் காபன் நுண்ணிழை ஒன்றை வெற்றிடக் குமிழொன்றினுள் பொருத்தி 40 மணிநேரம் வெற்றிகரமாக ஒளிரவிட்டதன் மூலம் மின் விளக்கைக் கண்டு பிடித்த பெருமை தொமஸ் அல்வா எடிசனுக்குக் கிடைத்தது.

மின் விளக்கின் வகைகள்
---------------------

சுமார் 125 ஆண்டுகளுக்கு முன் கண்டுபிடிக்கப்பட்ட வகையான மின் விளக்குகள் இன்னும் சில முன்னேற்றங்களுடன் பயன்பாட்டில் இருந்தாலும், வேறு பல வகையான மின் விளக்குகளும் உருவாக்கப் பட்டுள்ளன. முக்கியமான சில மின்விளக்கு வகைகள் வருமாறு:

* வெள்ளொளிர்வு விளக்கு (Incandescent Lamp)
* உடனொளிர்வு விளக்கு (Fluorescent Lamp)
* உலோக ஹேலைட்டு விளக்கு (Metal Halide Lamp)
* தங்ஸ்தன் - அலசன் விளக்கு (Tungstan-Halagen Lamp)
* பாதரச ஆவி விளக்கு (Mercury Vapour Lamp)
* சோடியம் ஆவி விளக்கு (Sodium Vapour Lamp)

இவற்றையும் பார்க்கவும்
----------------------

* ஒளியமைப்பு
**பவான் நடவடிக்கை** 1987 ஆம் ஆண்டின் இந்திய இலங்கை ஒப்பந்தத்தின் சரத்துகளை நடைமுறைப் படுத்தும் நோக்கில், இந்திய அமைதிகாக்கும் படையால் யாழ்ப்பாணத்தை தமிழ்ப் புலிகளிடமிருந்து மீட்டு புலிகளின் போர்க் கருவிகளைக் களைவதற்காக 1987 பிற்பகுதியில் செய்யப்பட்ட நடவடிக்கைக்கு வழங்கப்பட்டப் பெயராகும்.பலாலி, காங்கேசன்துறை, பண்டத்தரிப்பு, யாழ்ப்பாணக் கோட்டை ஆகிய இடங்களில் இருந்தும், விமானத் தரையிறக்கம் மற்றும் கடல் வழித் தரையிறக்கம் போன்ற பல முனைகளில் இருந்தும் இந்நடவடிக்கை மேற்கொள்ளப்பட்டது. மூன்று கிழமையளவு நடைபெற்ற கொடுரமான போரின் பின்னர் இந்திய அமைதிகாக்கும் படையினர், இலங்கை இராணுவத்தால் 3 ஆண்டுகளாக முயன்றும் முடியாமல் போன யாழ் குடாநாட்டை கைப்பற்றினர். நடவடிக்கையின் போது இந்திய இராணுவம் கவச தாங்கிகள், உலங்கு வானுர்திகள், செறிவான ஆட்டிலரி என்பற்றின் துணைக் கொண்டு முன்னேறினர். இதன் போது இந்திய அமைதிகாக்கும் படையில் 600 பேர் சாவடைந்தனர். புலிகள் தரப்பிலும் பொதுமக்கள் தரப்பிலும் ஏற்பட்ட இழப்புகள் பற்றிய சரியான தகவல்கள் இல்லை.

இந்நடவடிக்கையில் இந்திய வான்படையினதும், இந்திய கடற்படையினதும் பங்களிப்புகள் கணிசமான அளவு காணப்பட்டது. இந்திய கிழக்கு கட்டளைப் பீடமும், கரைப் பாதுகாப்புப் படையினரும் இணைந்து புலிகளுக்குப் போர்க்கருவி, மருத்துவ உதவிகள் என்பன கிடைக்காதவண்ணம் அக்டோபர் 1987 இல் இலங்கையின் வடக்கே கடலில் 300 கி.மீ. நீளமான முற்றுகை வேலியை அமைத்திருந்தன.. இந்நேரத்தில் இந்திய சிறப்பு ஈரூடக படையணியினரும் (MARCOS) முதலாவதாகச் செயற்படத் தொடங்கியிருந்தனர். இவர்களோடு இந்திய இராணுவத்தினரும் இணைந்து யாழ்ப்பாணத்திலும் மட்டக்களப்பிலும் கடற்கறை ரெகிகளை வழங்கியிருந்தன. அக்டோபர் 21 1987 சிறப்புப் படையணியினர் புலிகளின் குருநகர்த் தளத்தை ஈருடகத் தாக்குதல் மூலம் தாக்கி அழித்தனர்.

### 35 நாட்கள் ஊரடங்கு உத்தரவு

இலங்கையின் சரித்திரத்திலேயே அதிக நாட்களைக் கொண்ட ஊரடங்கு உத்தரவு, இந்திய அமைதி காக்கும் படையினரால் பிறப்பிக்கப்பட்டது. யாழ் குடா நாட்டினைக் கைப்பற்றும் நோக்கத்துடன் முப்பத்து ஐந்து நாட்கள் பிறப்பிக்கப்பட்ட இவ்வூரடங்கு உத்தரவின்படி, இத்தகு நடவடிக்கைகள் அனைத்தும் அரசியல்ரீதியாக கிடைக்கப்பெற்ற உத்தரவுகளிற்கேற்ப மேற்கொள்ளப்பட்டன.

மேற்கோள்கள்
-----------

1. ↑  "**Operation Pawan. The Battle for Jaffna**". 2009-03-30 அன்று மூலம் பரணிடப்பட்டது. 2007-11-06 அன்று பார்க்கப்பட்டது.
2. ↑  "**Operation Pawan**. Indian Navy". 2005-10-01 அன்று மூலம் பரணிடப்பட்டது. 2007-11-06 அன்று பார்க்கப்பட்டது.
3. ↑  "India.**Marine Commando Force.**Special Operations.Com". 2012-07-05 அன்று மூலம் பரணிடப்பட்டது. 2007-11-06 அன்று பார்க்கப்பட்டது.

இவற்றையும் பார்க்கவும்
----------------------

* இந்திய இலங்கை ஒப்பந்தம், 1987
* இந்திய அமைதி காக்கும் படையின் யாழ் பல்கலைக்கழகத் தாக்குதல், 1987
* இந்திய அமைதி காக்கும் படையின் யாழ் மருத்துவமனைப் படுகொலைகள், 1987
* இந்திய அமைதி காக்கும் படையின் வல்வெட்டித்துறைப் படுகொலைகள், 1989
* இந்திய அமைதி காக்கும் படையின் பொதுமக்கள் மீதான தாக்குதல்கள்

வெளி இணைப்புகள்
---------------

* Raid on Jaffna University, 12 October 1987 (TamilNation)
பள்ளி அறிவியல் மன்றம்
**அரசு மேல்நிலைப் பள்ளி, கொடுப்பைகுழி** (*GHSS KODUPPAIKUZHI*) தமிழ்நாட்டின் கன்னியாகுமரி மாவட்டத்தில் குருந்தன்கோடு தொகுதியில் அமைந்துள்ளது. 1953 ஆம் ஆண்டு இப்பள்ளி நிறுவப்பட்டது. கல்வித் துறையால் நிர்வகிக்கப்படுகிறது. கிராமப்புற பகுதியில் அமைந்துள்ளது. பள்ளியில் 6 முதல் 12 வரையிலான வகுப்புகள் உள்ளன. இருபாலின மாணவர்களும் படிக்கும் இப்பள்ளியில் பள்ளியுடன் இணைக்கப்பட்ட பள்ளி முன்பருவக் கல்வி வகுப்புகள் இல்லை. இப்பள்ளியில் தமிழ் பயிற்று மொழியாக உள்ளது. பள்ளியை எந்த வானிலையிலும் எளிதாக அணுகலாம். ஒவ்வோர் ஆண்டும் பள்ளிக் கல்வி அமர்வு ஏப்ரல் மாதம் தொடங்குகிறது.

பள்ளிக்கு அரசு கட்டடம் கட்டப்பட்டுள்ளது. போதனை நோக்கங்களுக்காக 3 வகுப்பறைகள் உள்ளன. கற்பித்தல் அல்லாத நடவடிக்கைகளுக்கு மேலும் 2 அறைகள் உள்ளன. பள்ளியில் தலைமை ஆசிரியர்/ஆசிரியர்களுக்கென தனி அறை உள்ளது. பள்ளிக்கு சுற்றுச்சுவர் எல்லை பாதுகாப்பு வசதியும் உள்ளது. பள்ளிக்காக விளையாட்டு நிலம், மின் இணைப்பு வசதிகள், குடிநீர் வசதி, தனித்தனியாக கழிப்பறை வசதி முதலிய வசதிகள் செய்து கொடுக்கப்பட்டுள்ளன. பள்ளி நூலகத்தில் 1,407 புத்தகங்கள் வைக்கப்பட்டுள்ளன.  ஒவ்வொரு வியாழக்கிழமையும் அறிவியல் மன்றம் செயல்படுத்தப்பட்டு வருகின்றது.

மேற்கோள்கள்
-----------

1. ↑  "GHSS KODUPPAIKUZHI, K. CODE P.O". schools.org.in.. பார்த்த நாள்: 12 April 2023.
**அரசு மருத்துவக் கல்லூரி, ஸ்ரீகாகுளம்** (*Government Medical College, Srikakulam*)(முன்னர் **ராஜீவ்காந்தி மருத்துவ அறிவியல் நிறுவனம்** என்று அறியப்பட்டது) என்பது இந்தியாவின் ஆந்திரப் பிரதேசத்தில் உள்ள ஸ்ரீகாகுளத்தில் அமைந்துள்ள ஒரு மருத்துவ நிறுவனம் ஆகும். இது டாக்டர் என்டிஆர் சுகாதார அறிவியல் பல்கலைக்கழகத்துடன் இணைக்கப்பட்டுள்ளது. இது ஸ்ரீகாகுளத்தில் உள்ள இரண்டு மருத்துவக் கல்லூரிகளில் ஒன்று

வரலாறு
------

இந்நிறுவனத்தை அப்போதைய முதல்வர் எ. சா. ராஜசேகர் ரெட்டி திறந்து வைத்தார். முன்னர் ராஜீவ் காந்தி மருத்துவ அறிவியல் கழகம் எனப் பெயரிடப்பட்ட இம்மருத்துவக் கல்லூரி பின்னர் அரசு மருத்துவக் கல்லூரி, ஸ்ரீகாகுளம் என் மாற்றப்பட்டுள்ளது. எனவே கல்லூரி தலைவர் பதவியானது 'இயக்குநர்' எனபதிலிருந்து 'முதல்வர்' என மாற்றப்பட்டது.

மாணவர் சேர்க்கை
---------------

இந்த நிறுவனம் 100 இளநிலை மருத்துவ மாணவர் சேர்க்கை இடங்களுடன் தொடங்கப்பட்டது. இது 2019-2020 கல்வியாண்டிலிருந்து 150 ஆக உயர்த்தப்பட்டது. 2019-20ஆம் கல்வியாண்டிலிருந்து 11 பேர் முதுநிலை மருத்துவப் படிப்புகளைத் தொடங்கியுள்ளது. மாணவர் சேர்க்கை நீட் தேர்வின் அடிப்படையில் நடைபெறுகிறது.

மேற்கோள்கள்
-----------

1. ↑  "About Government Medical College, Srikakulam". 6 ஜூன் 2019 அன்று மூலம் பரணிடப்பட்டது. 6 June 2019 அன்று பார்க்கப்பட்டது.
2. ↑  "TB test unit opened in RIMS, Srikakulam". The Hindu. 6 June 2019 அன்று பார்க்கப்பட்டது.

http://dme.ap.nic.in/nodaldme/first\_regulations\_g.o. \_\_memo.html

வெளி இணைப்புகள்
---------------

* RIMS ஸ்ரீகாகுளம்
**அரசு மேல்நிலைப்பள்ளி, வெண்ணாவல்குடி** (*Government High Secondary School Vennavalkudi*) இந்தியாவின் தமிழ்நாட்டில் உள்ள புதுக்கோட்டை மாவட்டம், திருவரங்குளம் ஊராட்சி ஒன்றியம், ஆலங்குடி வட்டம், வெண்ணாவல்குடி என்ற கிராமத்தில் அமைந்துள்ளது.

1970 ஆம் ஆண்டு நிறுவப்பட்ட இப்பள்ளி, தமிழ்நாடு அரசு பள்ளிக்கல்வித்துறையின் கீழ் செயல்படுகிறது. இருபாலரும் பள்ளியில் படிக்கின்றனர். தலைமை ஆசிாியா், ஆசிாியா் ஆசிாியைகள் மற்றும் பெற்றோா் ஆசிாியா் கழகம், சுற்று வட்டார கிராம பொதுமக்கள் ஆகிய அனைவாின் பங்களிப்புடனும் பள்ளி இயங்கி வருகிறது. இப்பள்ளியில் 6 முதல் 10 ஆம் வகுப்பு வரை தமிழ் மற்றும் ஆங்கில வழி கற்றல் முறையிலும், 11 மற்றும் 12் ஆம் வகுப்புகள் தமிழ் வழி கற்றல் முறையிலும் பயிற்றுவிக்கப்படுகின்றன. 

சீருடை, காலனிகள், புத்தகப்பை, பாடநூல்கள், நோட்டுப்புத்தகங்கள், பேருந்து பயண அட்டை, விளையாட்டுப் போட்டிகளில் பங்கேற்பு போன்ற அனைத்து தமிழக அரசின் நலத்திட்டங்களும் இப்பள்ளியில் செயல்படுத்தப்படுகிறது.

மேற்கோள்கள்
-----------

1. ↑
2. ↑  "வெண்ணாவல்குடி அரசுப்-பள்ளி பெற்றோர் - ஆசிரியர் கழகக் கூட்டம்". தினமணி.. பார்த்த நாள்: 6 May 2023.
3. ↑  "பைக்கா' விளையாட்டுப் போட்டி : அரசு பள்ளி மாணவர்கள் சாதனை.". தினமலர்.. பார்த்த நாள்: 6 May 2023.
**முக்தா இராமசாமி** (Muktha Ramaswamy) என்பவர் ஒரு இந்திய திரைப்பட தயாரிப்பாளராவார். இவர் பெரும்பாலும் தமிழ் திரையுலகில் பணிபுரிந்துள்ளார். இவர் பிரபல இயக்குனரான முக்தா சீனிவாசனின் அண்ணன் ஆவார்.

வாழ்கை
------

இவர் ஒருங்கிணைந்த தஞ்சாவூர் மாவட்டத்தின், பாபநாசம் அருகே மணப்புரம் என்ற கிராமத்தில் வெங்கடச்சாரியார், செல்லம்மாள் இணையருக்கு மகன்களாகப் பிறந்தார். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார். பிறகு தனியாக படங்களை இயக்கத் துவங்கினார் சீனிவாசன். பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர். முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு இவர்களின் பெயரோடு முக்தா என்ற பெயர் இணைந்தது.

திரைப்படங்கள்
-------------

| ஆண்டு | திரைப்படம் | மொழி | குறிப்புக்கள் |
| --- | --- | --- | --- |
| 1961 | பனித்திரை | தமிழ் |  |
| 1967 | தவப்புதல்வன் | தமிழ் |  |
| 1968 | பொம்மலாட்டம் | தமிழ் |  |
| 1969 | நிறை குடம் | தமிழ் |  |
| 1971 | அருணோதயம் | தமிழ் |  |
| 1973 | அன்பைத்தேடி | தமிழ் |  |
| 1978 | அந்தமான் காதலி | தமிழ் |  |
| 1979 | இமயம் | தமிழ் |  |
| 1982 | சிம்லா ஸ்பெஷல் | தமிழ் |  |
| 1982 | பரீட்சைக்கு நேரமாச்சு | தமிழ் |  |
| 1983 | சிவப்பு சூரியன் | தமிழ் |  |
| 1984 | இருமேதைகள் | தமிழ் |  |
| 1985 | ஓரு மலரின் பயணம் | தமிழ் |  |
| 1988 | கதாநாயகன் | தமிழ் |  |

குறிப்புகள்
-----------

1. ↑  "Film-maker, writer and a diehard book lover - The Hindu". thehindu.com. 2014-11-16 அன்று பார்க்கப்பட்டது.
2. ↑  "Srinivasan is back in the business with Muktha Govind". kollyinsider.com. 2014-11-16 அன்று பார்க்கப்பட்டது.
3. ↑  முக்தா பிலிம்ஸ் 60: திரையுலகில் ஒரு நிறைகுடம்! இந்து தமிழ், 2019, திசம்பர், 20

வெளி இணைப்புகள்
---------------

* Muktha Ramaswamy
* "Muktha Ramasami Filmography". apunkachoice.com. 2014-11-18 அன்று மூலம் பரணிடப்பட்டது. 2014-11-16 அன்று பார்க்கப்பட்டது.
**முக்தா பிலிம்ஸ்** (*Muktha Films*) என்பது தமிழ் நாட்டில் செயல்பட்ட ஒரு திரைப்பட தயாரிப்பு நிறுவனமாகும். இந்த நிறுவனமானது இயக்குநர் முக்தா சீனிவாசன் மற்றும் அவரது சகோதிரான முக்தா இராமசாமி ஆகியோரால் துவக்கப்பட்டது.

வரலாறு
------

ஒருங்கிணைந்த தஞ்சை மாவட்டத்தில், பாபநாசம் அருகே மணப்புரம் என்ற கிராமத்தைச் சேர்ந்த வெங்கடச்சாரியார், செல்லம்மாள் தம்பதியின் மகன்களாகப் பிறந்தவர்கள் இராமசாமியும் சீனிவாசனும். 1945 இல் ராமசாமி மாடர்ன் தியேட்டர்சில் தட்டச்சராகப் பணியில் சேர்ந்தார். தட்டச்சராக இருந்த நிலையில் டி. ஆர். சுந்தரத்தின் காரியதரிசி என்ற பொறுப்புக்கு உயர்ந்தார். தன் சகோதிரர் சீனிவாசனை அழைத்துவந்து டி. ஆர் சுந்தரத்திடம் உதவி இயக்குநராக சேர்த்துவிட்டார். சில காலத்துக்குப் பிறகு தனியாக படங்களை இயக்கத் துவங்கினார் சீனிவாசன் இதன் பிறகு சகோதிரர்கள் இருவரும் இணைந்து இராமசாமியின் மகளான முக்தா பெயரில் 1960 இல் ‘முக்தா பிலிம்ஸ்’ திரைப்பட தயாரிப்பு நிறுவனத்தைத் துவக்கினர். முதல் படமாக பனித்திரை படத்தை தயாரித்து முக்தா சீனிவாசன் இயக்கினார். அதன் பிறகு சகோதிரர்களின் பெயரோடு முக்தா என்ற பெயர் இணைந்தது. இந்த திரைப்பட நிறுவனமானது மொத்தம் 41 படங்களைத் தயாரிகத்துள்ளது.

### தயாரித்த திரைப்படங்கள் (முழுமையான பட்டியல் அல்ல)

* பனித்திரை
* இதயத்தில் நீ
* பூஜைக்கு வந்த மலர்
* தேன் மழை
* நிறைகுடம்
* அருணோதயம்
* தவப்புதல்வன்
* சூரியகாந்தி
* அந்தமான் காதலி
* இமயம்
* அன்பைத்தேடி
* நினைவில் நின்றவள்
* பொம்மலாட்டம்  (1968)
* பொல்லாதவன்
* கீழ்வானம் சிவக்கும்
* சிவப்பு சூரியன்
* சிம்லா ஸ்பெஷல்
* பரிட்சைக்கு நேரமாச்சு
* நாயகன்
* கதாநாயகன்
* வாய்க் கொழுப்பு
* அவன் அவள் அது

### மேற்கோள்கள்

1. ↑  முக்தா பிலிம்ஸ் 60: திரையுலகில் ஒரு நிறைகுடம்! இந்து தமிழ், 2019, திசம்பர், 20
**வரதராஜுலு கைலாச சுப்பையா (07.02.1911 - 12-10-1993 )** புதுச்சேரியின் விடுதலைப்போராட்டத்தின் தலைவர், முதல் தென் இந்திய கம்யூனிஸ்ட் கட்சி கிளையை அமைத்தவர்.எழுத்தாளர், பதிப்பாளர், மார்க்சிய சிந்தனையார், புது்ச்சேரி பிரதேச அமைச்சர், சட்டமன்ற உறுப்பினர், பிரெஞ்ச் இந்திய நாடாளுமன்ற உறுப்பினர், சுதந்திரம் பத்திரி்க்கையின் நிறுவனர், இந்திய சுதந்திர போராட்டத்தில் பங்கு ஏற்று இந்திய விடுதலைக்கு பாடுபட்டதிற்காக தாமரை பட்டயம் பெற்ற 97 சுதந்திர போராட்ட வீரர்களில் இவரும் ஒருவர்.

### வாழ்க்வை வரலாறு

பிப்ரவரி மாதம் 7 ஆம் தேதி 1911 ஆம் ஆண்டு பிரெஞ்சிந்தியப் பகுதியான பாண்டிச்சேரியில் வெள்ளாழர் வீதியில் வசித்த வரதராஜிலு – ராஜபங்காரு தம்பதியரின் மகனாக பிறந்தார் .இவர் கலவை கல்லூரி உயர்நிலை பள்ளியில் கல்வி கற்றவர் ஆவர்.ஆரம்பகால அரசியல் வாழ்வில் மகாத்மா காந்தியால் ஈர்க்கப்பட்டார் .1933 ஆம் ஆண்டு *அரிஜன சேவா சங்கம்* துவக்கினார் .இவர் "சுதந்திரம்" என்ற பத்திரிகை நடத்தி வந்தார். இவர் புதுவை ஒன்றிய பிரதேசத்தின் தொழிற்சங்க இயக்கம் உருவாக்கப்பட்டதின் முன்னோடி ஆவர் .

**அரசியல் பணி**
---------------

1935, 36 களில் புதுவைப் பஞ்சாலைகளில் நடைபெற்ற போராட்டங்கள் அனைத்திற்கும் வழிகாட்டியாகவும் உந்துசக்தியாகவும் இருந்து செயலாற்றியுள்ளார்.1936 இல் தொழிற்சங்க உரிமை கோரி மூன்று பஞ்சாலைத் தொழிலாளர்களும் இணைந்து நடத்திய போராட்டத்தை ஒடுக்க 1936 ஜூலை 30 அன்று பிரஞ்சு ஏகாதிபத்யம் ராணுவத்தின் துணையோடு அடக்குமுறையைக் கட்டவிழ்த்துவிட்டது. துப்பாக்கிச் சூட்டில் 12 தொழிலாளர்கள் உயிரிழந்தனர். நூற்றுக் கணக்கானோர் காயமடைந்தனர். இச்சம்பவம் இந்தியா மட்டுமில்லாமல் உலக நாடுகளின் கவனத்தைப் புதுச்சேரியின் பக்கம் திருப்பியது. இப்போராட்டத்தை முன்னின்று நடத்தியவர் வ.சுப்பையா அவர்களே.

எட்டு மணி நேரவேலையும் தொழிற்சங்கம் அமைப்பதற்கு உரிமையும்
--------------------------------------------------------

இப்போராட்டத்தின் விளைவாக 1937 ஏப்ரல் 6 இல் பிரஞ்சு- இந்தியாவிற்கான தொழிற்சங்கச் சட்டம் ஒன்று இயற்றப்பட்டது. அதன்படி தொழிலாளர்களுக்கு நாள் ஒன்றுக்கு 8 மணிநேர வேலையும் தொழிற்சங்கம் அமைக்கும் உரிமையும் வழங்கப்பட்டன. ஆசிய நாடுகளிலேயே 8 மணிநேர வேலை என்பது புதுச்சேரியில்தான் முதன்முதலாக அமுலாக்கப்பட்டது. அத்துடன் தொழிலாளர்களுக்கான கூட்டு ஒப்பந்தம், ஓய்வுக்கால ஊதியம், பெண் ஊழியர்களுக்கும் அவர்கள் குழந்தைகளுக்கும் சமூகப்பயன் அளிக்கும் திட்டங்களும் வரையறுக்கப்பட்டன.

* 12 மணி நேர வேலை, மிக குறைவான ஊதியம் ,தொழிற்சங்க உரிமை மறுப்பு போன்ற பல இன்னல்களை அனுபவித்து வந்த 15,000 ஜவுளி தொழிலாளர்களை 1935 ஆம் ஆண்டு ஒருங்கிணைத்தார்.
* அடிப்படை உரிமைகள் கோரி போராட்டம் நடத்திய ஆலை தொழிலாளர்கள் 12 பேர் சுட்டு கொல்லப்பட்டனர்.அதன் பின் ஏற்பட்ட போராட்டத்திற்கு பிறகு 1936 ஆம் ஆண்டு ஆசியாவிலே முதல் முறையாக பிரெஞ்சு இந்தியா காலனியான புதுச்சேரியில் எட்டு மணி நேரவேலையும் தொழிற்சங்கம் அமைப்பதற்கு உரிமையும் ஆலை தொழிலாளர்களுக்கு வழங்கபட்டது.

மேற்கோள்கள்
-----------



1. ↑  "காப்பகப்படுத்தப்பட்ட நகல்". 2012-03-25 அன்று மூலம் பரணிடப்பட்டது. 2015-09-27 அன்று பார்க்கப்பட்டது.
**வகுப்பறை மதிப்பீட்டு நுட்பங்கள்** *(Classroom Assessment Techniques)* என்பது ஒரு பாடம் அல்லது பயிற்சியின் போது மாணவர்கள் எவ்வளவு நன்றாகப் புரிந்துகொள்கிறார்கள் என்பதை அறிய கல்வியாளர்கள் பயன்படுத்தும் உத்திகளைக் குறிக்கிறது. நுட்பங்கள் என்பது மாணவர்களின் தேவைகளின் அடிப்படையில் ஒரு பாடத்தில் மாற்றங்களைச் செய்ய ஆசிரியர்களை அனுமதிக்கும் ஒரு வகை வளரறி மதிப்பீடாகும். இவ்வகையான மதிப்பீடுகள் தரப்படுத்தப்படாதவை, ஒருமனதாக, வகுப்பு நேரத்தில் நடத்தப்படுகின்றன.

பின்னணி
-------

வகுப்பறை மதிப்பீட்டு நுட்பங்களை இணைத்தல் என்பது பல ஆண்டுகளாக ஆசிரியர்கள் பயன்படுத்தி மற்றும் பயிற்சி செய்து வரும் ஒரு பழமையான கருத்தாகும். ஓர் ஆசிரியர் பயிற்சியில் கற்றுக்கொண்ட ஒரு நுட்பத்தையோ அல்லது சுயாதீன உத்திகளையோ பயன்படுத்தலாம். இவ்வாறான மதிப்பீட்டு முறைகளைப் பயன்படுத்தும் ஆசிரியர்கள் அந்த முறைகள் வெற்றிகரமானதாக உள்ளதா என்பதைத் தெரிந்துகொள்ள வேண்டும். மேலும், தங்களது மாணவர்களைப் புரிந்துகொள்வது என்பது ஆசிரியர்களின் உள்ளுணர்வு தொடர்பானது என்று பலர் கருதுகின்றனர். 1988இல் கே. பாட்ரிசியா கிராஸ் மற்றும் தாமஸ் ஏ. ஏஞ்சலோ ஆகியோர் வெளியிட்ட "வகுப்பறை மதிப்பீட்டு நுட்பங்கள்: ஆசிரியர்களுக்கான கையேடு" என்பதே இத்தகைய நுட்பங்களை ஆவணப்படுத்துவதற்கான முதல் முயற்சியாகும்.

சான்றுகள்
---------

1. ↑  "Classroom Assessment Techniques (CATs)". University Teaching & Learning Center. 3 November 2015 அன்று மூலம் பரணிடப்பட்டது. 27 October 2015 அன்று பார்க்கப்பட்டது.
**வகுப்பறையின் கடைசி நாற்காலி** என்பது ஒரு ஆசிரியரின் வகுப்பறை அனுபவ நூலாகும்.

### ஆசிரியர் குறிப்பு

'வல்லினம்' இணைய இதழின் ஆசிரியர், 'பறை' எனும் ஆய்விதழின் ஆசிரியர், 'யாழ்' எனும் மாணவர் இதழின் ஆசிரியர்,கவிஞர், சிறுகதை எழுத்தாளர்,கட்டுரையாளர்,திறனாய்வாளர் என பல துறைகளில் பனங்களித்து வரும் ம.நவீன் மலேசியாவில் ஆசிரியராக பணியாற்றிவருகிறார் இவர் தனது பள்ளி மற்றும் வகுப்பறை அனுபவங்களை இந்நூலில் பகிர்ந்துள்ளார்.

### நூல் அறிமுகம்

பத்தி எழுத்துகளாக ஒரு பத்திரிக்கையில் தொடர்ந்து எழுதப்பட்டு வந்த 24 கட்டுரைகள் இந்நூலில் இடம்பெற்றுள்ளன. கல்வித்திட்டமும், கல்வி நோக்கும், பாடத்திட்டமும், தேர்வு முறைகளும் ஒரு மாணவருக்கு சிநேகிதமானதாக இருக்கின்றனவா என்பதை அனுபவங்களில் விளங்கி கொள்ள முடிகிறது.

### நூலின் சாரம்சம்

மேற்குலகத்தின் குறிப்பாக அமெரிக்காவின் மாற்றுக் கல்விச் சிந்தனைகளில், 'விசாரணைக் கல்வி அல்லது ஆய்வாராய்வுக் கல்வி" (Inquiry education) எனும் அணுகுமுறையை அறிமுகம் செய்து வைத்த நீல் போஸ்லட்மேன், சார்லஸ் வெய்ன்கார்ட்னெர் என்ற இரு அமெரிக்கக் கல்வியாளர்கள், "கல்வியென்பது கலகஞ் செய்வதே" எனும் ஒரு நூலை எழுதியுள்ளனர். ஒரு மாணவனை பதிலளிக்கத் தயார் செய்வதைவிட கேள்வி கேட்க வைப்பதில் முனைப்பு கொண்டதே இக்கல்விமுறை. இவ்வாசிரியரின் வகுப்பறை அனுபவங்களும் அதனையே வலியுறுத்துகின்றன.
தாவரத்தோல் நார் (BF)
**தாவரத்தோல் நார்** (ஆங்கிலம்:Bast fibre (அ) Skin fibre (அ) Surface fibre ) என்பது தடித்த மேற்றோலைக் கொண்ட தாவர நார்களைக் குறிக்கிறது. இவைகள் தாவரத்தின் ஸ்கிளீரன்கைமா என்ற எளிய உயிரணுத்தொகுதியின் இருவகைகளில் ஒன்றாகும். மற்றொன்று தடித்தோலணு எனவும் அழைக்கப்படுகிறது. பெரும்பாலான தாவரத்தின் தோலில் இவைகள் காணப்படுகின்றன.

தோற்றம்
-------

ஒரு தாவரத்தில் எண்ணிக்கையில் பெருகும் உயிரணுக்கள் வேறுபாடடைந்து, பலவகையான நிலைத்த உயிரணுத்தொகுதிகளை உண்டாக்குகின்றன. இத்தகைய உயிரணுக்கள் பகுப்படையும் திறனை நிரந்தரமாகவோ அல்லது தற்காலிகமாகவோ இழக்கின்றன. இந்நிலைத்த உயிரணுத்தொகுதியில் காணப்படும் உயிரணுக்கள், உருவத்தாலும், இயல்பாலும் வேறுபடுகின்றன. அவ்வேறுபாட்டினைப் பொருத்து, அவை இரண்டு
வகையாகப் பிரிக்கலாம். 

* **எளிய உயிரணுத்தொகுதி** (அ) எளியத்திசு : ஒத்த அமைப்பு மற்றும் செயல்களையுடைய செல்களால் ஆனவை இது மூன்று வகைப்படும். அவை பாரன்கைமா(Parenchyma), கோலன்கைமா (Collenchyma), ஸ்கிளீரன்கைமா(Sclerenchyma) என்பனவாகும்.
* **கூட்டு உயிரணுத்தொகுதி** (அ) கூட்டுத்திசு : வேறுபட்ட அமைப்பு உடையவை. ஆனால், ஒத்த பணியை மேற்கொள்ளுபவை ஆகும். இவை இரண்டு வகைப்படும். காழ் (xylum), உரியம் (Phloem)

இயல்புகள்
---------

*Melaleuca*  
காகிதமரம்
*Melaleuca*  
காகிதமரத் தண்டு
*Gossypium*  
மேற்பரப்பு நார்கள்
இவைகள் இறந்த உயிரணுக்கள் ஆகும். இவை நீளமாகவும். குறுகலான உயிரணு அறையுடனும், கூர்மையான முனைகளுடனும் காணப்படுகின்றன. குறுக்குவெட்டுத் தோற்றத்தில் நார்கள், பலகோணமுடையவையாகவும், குறுகலான உயிரணு அறையுடனும் காணப்படுகின்றன. உயிரணுச்சுவரின் இரண்டாம் அடுக்கு, 'லிக்னைன்'(Lignin) என்ற வேதிப்பொருள் படிவதன் காரணமாக, உயிரணுச்சுவர் தடித்துக் காணப்படுகிறது. செல்சுவரில் காணப்படுகின்ற குழிகள், எளியவையாகவே உள்ளன. பெரும்பாலும் இவை உரியம் பகுதியில் இருந்து உருவாகின்றன.

இந்த தாவரநார்களின் இயல்புக்கு முக்கிய காரணி யாதெனில், அந்நார்களிலுள்ள கணுக்களே(fibre node) ஆகும். இதனால் தான் இவை வலுதன்மையை தன்னகத்தே தக்க வைத்துக் கொள்கின்றன. இந்நார்கள் தாவரத்தின் தாங்கு உயிரணுத்தொகுப்பு ஆகும். இவை தாவரத்திற்கு உறுதியளித்து, பலமான காற்றில் முறிந்து விடாமல் காக்கிறது. சில தாவர விதைகளின் விதையுறையிலிருந்து தோன்றுகின்ற நார்கள், மேற்பரப்பு நார்கள் (Surface fibres) என அழைக்கப்படுகின்றன. (எ.கா.) பருத்தி. சிறப்பான முறைகளிலிலே, நார்கள் உற்பத்தி செய்யப்படுகின்றன. அம்முறைக்கு அழுக வைத்தல் அல்லது நார் உரிக்க ஊறவைத்தல் (retting) என்பது பெயராகும்.

பயன்கள்
-------

ஆடைகளுக்கானத் துணி உற்பத்தியிலும், கம்பளி உருவாகத்திலும், கயிறு, நூலிழைத் தயாரிக்கவும், தோல் பதப்படுத்துதலிலும் பயனாகிறது.

மேற்கோள்கள்
-----------

1. ↑  Evert, Ray F; Eichhorn, Susan E. Esau's Plant Anatomy: Meristems, Cells, and Tissues of the Plant Body: Their Structure, Function, and Development. Publisher: Wiley-Liss 2006. ISBN 978-0471738435
2. ↑  "Production of Russia Leather" (PDF). The Honourable Cordwainers' Company. 1807. p. 2. 2016-03-04 அன்று மூலம் (PDF) பரணிடப்பட்டது. 2013-11-19 அன்று பார்க்கப்பட்டது. External link in `|publisher=` (உதவி)

புற இணைய இணப்புகள்
------------------

* அனைத்துலக சணலாய்வு குழுமம்  பரணிடப்பட்டது 2015-02-22 at the வந்தவழி இயந்திரம் (ஆங்கில மொழியில்)
* சுவீடன், நார்வே போன்ற ஐரோப்பிய நாடுகளில் எட்டாம் நூற்றாண்டிற்கும், பதினொன்றாம் நூற்றாண்டிற்கும் இடைப்பட்ட காலத்தில் வாழ்ந்த போர்வீரர்களிடையே தாவரத்தோல்நாரின் பயன்பாடு (ஆங்கில மொழியில்)
* கற்சணலைக் கொண்டு நார் உற்பத்தி செய்தல் (ஆங்கில மொழியில்)
**தாவதிம்ச உலகம்** (பாளி: त्रायस्त्रिंश लोक, தமிழ்: முப்பத்து முக் கோடி) என்பது பௌத்த அண்டவியலில் தேவர்கள் வசிக்கும் ஒரு முக்கியமான உலகமாகும். *தாவதிம்ச* என்றால் வடமொழியில் முப்பத்தி மூன்று என்று பொருள். எனவே **தாவதிம்ச உலகம்** என்பது "முப்பத்துமுக்கோடி"(இங்கு கோடி என்பது எண்ணைக்குறிக்காமல் மிக உயரிய என்ற பொருளை கொண்டதாகும்)[*மேற்கோள் தேவை*] என்று அழைக்கப்படும் 33 தேவர்கள் வாழும் உலகம் என்று பொருள் கொள்ளலாம். 

தாவதிம்ச உலகம் என்பது காமதாதுவின் ஐந்தாவது உலகம் ஆகும். நம் உலகத்தோடு நேரடி தொடர்புடைய உச்ச நிலையில் உள்ள உலகம் தாவதிம்ச உலகமே என்று கூற்ப்படுகின்றது. தாவதிம்ச உலகம் மேரு மலையின் உச்சியில் 80,000 யோஜனைகள் உயரத்தில் (இது ஏறத்தாழ 40,000 அடி என ஊகிக்கப்படுகிறது). இந்த உலகத்தின் மொத்த பரப்பளவு 80,000 சதுர யோஜனைகள்.

வசுபந்துவின் படி, இவ்வுலகங்களில் வாழ்வோர் அரை குரோசங்கள் (ஏறத்தாழ 1500 அடிகள்) உயரம் உள்ளனர். இவர்களின் ஆயுள் 1000 ஆண்டுகள். தாவதிம்ச உலகத்தின் ஒரு நாள் மனித உலகத்தில் 100 வருடங்களுக்கு சமம். எனவே மனித கணக்குப்படி அவர்களின் ஆயுள் 3.6 கோடி மனித வருடங்கள்

தாவதிம்ச உலகத்துக்கும் நமது உலகத்துக்கும் சுமேரு மலையின் மூலம் நேரடித்தொடர்பு உள்ளதென்று கூறப்படுவதால், தாவதிம்ச உலகத்து தேவர்கள் நம் உலத்து நிகழ்வுகளுடன் தொடர்பு கொள்ளுகின்றனர். ஒரு காலத்தின் அரக்கர்கள் தாவதிம்ச உலகத்திலேயே வாழ்ந்தனர். எனினும் அவர்களின் தவறான செயல்பாடுகளுக்காக அவ்வுலகில் இருந்து இந்திரனால் விரட்டியடிக்கப்பட்டு தற்போது சுமேரு மலையின் அடித்தளத்தில் வசிக்கின்றனர். 

இந்திரன், விவகருமன், இந்திரனின் தேரோட்டி மாதாலி, இந்திரனின் மனைவியும் அரக்கர் தலைவர் வேமசித்திரின் மகள் சுயா ஆகியோர் இந்த உலகிலேயே வசிக்கின்றனர். 

பல பௌத்த கதைகளில் தாவதிம்ச உலகத்து தேவர்கள் புத்தரை தரிசிக்க நம் உலகத்துக்கு வந்ததாக குறிப்பிடப்பட்டுள்ளது. மேலும் புத்தரும் தேவர்களுக்கு தர்மத்தை உபதேசிக்க தாவதிம்ச உலகத்துக்கு சென்றுள்ளார். 

தாவதிம்ச அல்லது முப்பத்தி மூன்று என்பது வேதத்தில் குறிப்பிடப்பட்டுள்ள 33 தேவர்களைக் குறிக்கும்.
***கவிதாலயா* கிருஷ்ணன்** என நன்கறியப்பட்ட **டி. கிருஷ்ணன்** ஒரு இந்திய திரைப்பட மற்றும் தொலைக்காட்சி நடிகர் ஆவார். இவர் தமிழ் திரைப்படங்கள் மறறும் தொலைக்காட்சித் தொடர்களில் துணை கதாபாத்திரங்களில் நடித்தமைக்காக நன்கறியப்பட்டவர் ஆவார். இவர் கவிதாலயா புரொடக்சன்ஸ் நிறுவனம் தயாரித்து, இயக்குநர் கே. பாலச்சந்தர் இயக்கிய திரைப்படங்கள் மற்றும் தொலைக்காட்சித் தொடர்களில் தொடர்ந்து நடித்து வந்ததால் இவருடைய பெயருடன் *கவிதாலயா* என்பது அடைமொழியாக ஒட்டிக்கொண்டது.

தொழில் வாழ்க்கை
---------------

இவர் எண்பதிற்கும் மேற்பட்ட திரைப்படங்கள், அறுபதிற்கும் மேற்பட்ட தொலைக்காட்சித் தொடர்கள் மற்றும் மேடை நாடகங்களில் 1000 முறைக்கும் மேலாக நடித்தவர் ஆவார். இவருக்கு 2005 ஆம் ஆண்டில் தமிழ்நாடு அரசு கலைமாமணி விருது வழங்கியது. சென்னையில் உள்ள கிண்டி பொறியியல் கல்லூரியில் தன்னுடன் வகுப்புத் தோழனாக இருந்த கிரேசி மோகனுடன் இணைந்து மேடை நாடகங்களில் நடிக்கத் தொடங்கினார். கிரேசி மோகனின் நாடகமான *சலுானில் நிச்சயிக்கப்பட்ட திருமணம்* என்ற நாடகத்தை இயக்குநர் கே. பாலச்சந்தர் பொய்க்கால் குதிரை என்ற திரைப்படமாக இயக்கிய போது அத்திரைப்படத்தில் அறிமுகமானார்.

### நடித்த திரைப்படங்கள்

* பொய்க்கால் குதிரை
* சிந்து பைரவி
* தர்மத்தின் தலைவன்
* சத்யா
* அபூர்வ சகோதரர்கள்
* மனதில் உறுதி வேண்டும் (1987 திரைப்படம்)
* அஞ்சலி
* அண்ணாமலை
* சின்ன மாப்பிள்ளை
* பாட்ஷா
* அவ்வை சண்முகி
* நேருக்கு நேர்
* துள்ளித் திரிந்த காலம்
* நட்புக்காக
* சுயம்வரம்
* மஜ்னு
* ஏய் நீ ரொம்ப அழகாய் இருக்கே
* தசாவதாரம்
* கனவு வாரியம்
* திருட்டு பயலே 2
* 96

### தொலைக்காட்சித் தொடர்கள்

* இரயில் சிநேகம்
* கையளவு மனசு
* காதல் பகடை
* மர்மதேசம்
* இணை கோடுகள்
* அரிதாரம் பூசிய உறவுகள்
* கடவுளுக்கு கோபம் வந்தது
* பொண்டாட்டி தேவை
* சஹானா
* செல்வி
* அமுதா ஒரு ஆச்சர்யக்குறி
* எங்க வீட்டுப் பெண்
* வாணி ராணி
* தலையணைப் பூக்கள்

மேற்கோள்கள்
-----------

1. ↑  "What I am today I owe to KB sir, says actor Kavithalaya". The Hindu. 2006-12-14.. பார்த்த நாள்: 2013-08-21.
2. ↑  "Honoured by the State for contribution to arts". The Hindu. 2006-02-17.. பார்த்த நாள்: 2013-08-21.
3. ↑  "Shot in the arm for theatre buffs". The Hindu. 2006-03-03.. பார்த்த நாள்: 2013-08-21.
கவுசவே குடா நகரின் காட்சி
**கவுசவே குடா** (Causeway Bay) என்பது ஹொங்கொங்கில் வளர்ச்சி மிக்க ஒரு பகுதியாகும். எண்ணற்ற உயர் கட்டடங்களையும், வானளாவிகள் பலவற்றையும் கொண்ட பகுதியாகும். இப்பகுதி ஹொங்கொங் தீவின் வடக்கு கடலோரம் வஞ்சாய் மாவட்டம் மற்றும் கிழக்கு மாவட்டம் பகுதிகளை உள்ளடக்கியதாக அமைந்துள்ளது. இந்த பகுதியின் நிலங்களின் குத்தகை விலை உலகில் அதிகமான விலைக்கொண்ட பகுதிகளான லண்டனில் உள்ள சுலோன் வீதி மற்றும் நியூ யோர்க் நகரில் உள்ள ஐந்தாம் ஒழுங்கை போன்ற இடங்களின் குத்தகை விலைக்கு சமமானதாகும்.

இந்த கவுசவே குடா எனும் பெயர், கவுசவே குடா நகரின் பெயராகவே உள்ளது. இந்த கவுசவே குடா நகர் பகுதி விக்டோரியா பூங்கா, ஹொங்கொங் அரச படகுக் கூடலகம் உட்பட பல சிறப்புமிக்க இடங்களை உள்ளடக்கியதாகும். மக்கள் இரவு பகல் வேறுபாடு இல்லாமல் 24 மணித்தியாளமும் சனநெருக்கம் காணப்படும் ஒரு பகுதியாகும். இப்பகுதிகளில் உள்ள உணவகங்கள், உல்லாச ஊடலங்கள், கூடலங்கல் இரவு பகலாக திறந்தே இருப்பவைகளாகும். இரவு நேரங்களில் பன்னாட்டு பாலியல் பணிப்பெண்களும் உலாவும் ஒரு பகுதியாகும். எண்ணற்ற உல்லாசகங்களும் இப்பகுதியில் உள்ளன.

மேற்கோள்கள்
-----------

1. ↑  உல்லாசகக் கட்டங்கள்

வெளியிணைப்புகள்
---------------

விக்கிமீடியா பொதுவகத்தில்,  
 ***Causeway Bay***   
என்பதின் ஊடகங்கள் உள்ளன. 

* More photos of Causeway Bay
* உல்லாசகங்கள்
**மின்கலம் மின்னூட்டல்** என்பது ஒரு பேட்டரி சார்ஜர், அல்லது ரீசார்ஜர்( Battery charger ), என்பது மின் ஆற்றல் ஒரு மின் கலத்தில் அல்லது ரிச்சார்ஜபிள் பேட்டரி மூலம் மின்சக்தி மின்சாரத்தை சேகாிப்பது அல்லது உள்செலுத்துவதன் மூலம் பயன்படுத்தப்படுகிறது.

மின்னூட்டல்
***சார்ஜ் நெறிமுறை*** (எவ்வளவு நேரம் மின்னழுத்தம் அல்லது மின்னோட்டம், மற்றும் சார்ஜ் செய்யும் போது என்ன செய்ய வேண்டும் என்பதைப் பொறுத்து, பேட்டரி அளவு மற்றும் வகை சார்ந்துள்ளது). பேட்டரி வகைகளைப் பொறுத்து, சில பேட்டரி வகைகளில் அதிக அளவு சகிப்புத்தன்மையைக் கொண்டுள்ளன மற்றும் நிலையான வோல்டேஜ் ஆதாரத்திற்கோ அல்லது தொடர்ச்சியான தற்போதைய மூலத்திற்கோ இணைப்பு மூலம் ரீசார்ஜ் செய்யலாம். சார்ஜிங் சுழற்சியின் முடிவில் கைமுறையாக மின்சாரத்தை துண்டிக்கப்பட்டிருக்க வேண்டும், சில பேட்டரி வகைகள் கண்டிப்பாக கைமுறையாக துண்டிக்கப்பட்டிருக்க வேண்டும், அல்லது ஒரு சில நேரத்தில் தரமில்லா பேட்டரி வகைகள் சேதமடைகின்றன (குறைக்கப்பட்ட திறன், குறைந்த வாழ்நாள்) அல்லது சூடுபடுத்துவது அல்லது சார்ஜர் வெப்பநிலை அதிகாிக்கும் பொழுது வெடிக்கும். தரமான மின் கலன் அல்லது மின்னழுத்த உணர்திறன் சுற்றுகள் உள்ள மின் கலம், ஒரு நுண்செயலி மின்சாரத்தை கட்டுப்படுத்தி தானகவே மின்னழுத்தத்தை பாதுகாப்பாக நிர்ணயிக்கும். 

**மின்கலம் மின்னூட்டல்** (பேட்டரி சார்ஜர்களின்) **வகைகள்**

எளிய மின்னூட்டல்

விரைவு மின்னூட்டல்

தூண்டுதல் மின்னூட்டல்

நுண்ணறிவு மின்னூட்டல்

இயக்கம் இயங்கும் மின்னூட்டல்

துடிப்பு மின்னூட்டல்

USB அடிப்படையிலான மின்னூட்டல்
**முதலாம் மேரி** (*Mary I*, 18 பெப்ரவரி 1516 – 17 நவம்பர் 1558) சூலை 1553 முதல் அவரது இறப்பு வரை இங்கிலாந்து அயர்லாந்து இராச்சியங்களின் அரசியாக இருந்தவர். இங்கிலாந்து அவரது தந்தை எட்டாம் என்றியின் காலத்தில் சீர்திருத்தத் திருச்சபையைத் தழுவியிருந்தது; இதனை மாற்றி இங்கிலாந்தை மீளவும் கத்தோலிக்க வழிகளுக்குத் திருப்ப அவர் எடுத்த கடுமையான நடவடிக்கைகளுக்காக அறியப்படுகிறார். இதற்காக அவர் நிறைவேற்றிய கொலைகளை அடுத்து அவரை சீ்ர்திருத்த வாத எதிரிகள் "**பிளடி மேரி**" (*குருதிக்கறை மேரி*) என அழைத்தனர்.

எட்டாம் என்றியின் முதல் மனைவி காத்தரீனுக்குப் பிறந்தவர்களில் மேரி மட்டுமே எஞ்சிய ஒரே பெரியவளாகும் வரை உயிருடன் இருந்த மகவாகும். 1547இல் மேரியின் தம்பி (என்றியின் இரண்டாம் மனைவி ஜேன் செய்மோருக்குப் பிறந்தவர்) இங்கிலாந்தின் ஆறாம் எட்வேர்டு ஒன்பது அகவையில் அரியணை ஏறினார். 1553இல் உயிர்க்கொல்லி நோயொன்றுக்கு எட்வர்டு வீழ்ந்தபோது தனக்கு அடுத்த வாரிசுப் பட்டியலிலிருந்து மேரியின் பெயரை நீக்க முயன்றார். தனது ஆட்சியில் தான் கொணர்ந்த சீர்திருத்த கிறித்தவத்திற்கு எதிராக மேரி செயல்படுவார் என எண்ணியே (அவரது எண்ணம் பின்னாளில் உறுதியானது) இத்தகைய முயற்சியை மேற்கொண்டார். அவரது மரணத்திற்குப் பின்னர் முன்னணி அரசியல்வாதிகள் சீமாட்டி ஜேன் கிரேயை அரசியாக்க முயன்றனர். மேரி கிழக்கு ஆங்கிலயாவில் ஓர் படையைத் திரட்டி ஜேனை பதிவியிலிருந்து தீக்கினார்; இறுதியில் ஜேனின் தலை துண்டிக்கப்பட்டது. ஜேன் மற்றும் மத்தில்டா ஆகியோரின் ஐயுறாவான பதவிக்காலத்தை தவிர்த்தால் மேரியே இங்கிலாந்தை ஆண்ட முதல் அரசியாவார். 1554இல் மேரி எசுப்பானியாவின் பிலிப்பை திருமணம் புரிந்து 1556இல் அவர் அரசராக பதவியேற்ற பின் ஆப்சுபர்கு எசுப்பானியாவின் உடனுறை துணை ஆனார்; இருப்பினும் மேரி எசுப்பானியா சென்றதில்லை.

மேரியின் ஐந்தாண்டுக் கால ஆட்சியில் *மேரியின் ஒறுத்தல்கள்* என அழைக்கப்படும் சமய ஒறுத்தலில் 280க்கும் கூடுதலானவர்களுக்கு எரிக்கவைத்து மரணதண்டனை வழங்கினார். 1558இல் மேரியின் மரணத்திற்குப் பின்னர், என்றிக்கும் ஆன் பொலினுக்கும் பிறந்த அவரது சகோதரி மற்றும் அடுத்த வாரிசான இங்கிலாந்தின் முதலாம் எலிசபெத், அவரால் மீள்நிறுவப்பட்ட கத்தோலிக்கத்தை மாற்றி திரும்பவும் சீர்திருத்த சபையை நிறுவினார்.

குறிப்புகள்
-----------

1. ↑  மேரியின் சோதரர் 6 சூலை அன்று இறந்தார்; இலண்டனில் சூலை 19 அன்று அவரது வாரிசாக மேரி அறிவிக்கப்பட்டார், இவரது ஆட்சிக்காலம் 24 சூலை எனக் கொள்ளப்படுகின்றது (Weir, p. 160).
**விழுதுகள்** சஞ்சிகை (இதழ்) சிறப்புத் தேவைகள் உள்ளவர்கள் பற்றி சமூகத்திற்கு எடுத்துக்காட்டி அவர்கள் குறித்த ஒரு விழிப்புணர்வை ஏற்படுத்தும் ஒரு சஞ்சிகையாகும் (இதழாகும்). இது இலங்கையின் மட்டக்களப்பு நகரிலிருந்து இரு மாதங்களுக்கு ஒரு முறை வெளிவருகின்றது.

தனிச்சிறப்பான தேவையுடையவர்கள் நம்மிடையே வாழுகின்ற ஒரு தனி வாழ்இயல்புகளை உடைய சமூக அமைப்பினராவார். அவர்களுக்கென ஒரு பண்பாடு உள்ளது. தனிக் கலாச்சாரம் உண்டு. சைகைமொழி என்று ஒன்று உண்டு. இவைகளைக் கொண்டு சமுதாயத்தில் அவர்கள் தங்கி வாழவேண்டியவர்கள் எனும் மனித நிலைப்பாடு நம்மத்தியில் (நம்மிடையே) உண்டு. ஆனால் அவர்கள் வெறுமனே தங்கி வாழவேண்டியவர்களும் அல்ல. அவர்கள் சமூகத்திற்கு சுமையானவர்களும் அல்ல எனத் தங்களை அடையாளப்படுத்தும் அளவிற்கு, சிறப்புத் தேவையுள்ளவர்கள் விழித்தெழுந்திருக்கிறார்கள். இவ்வாறு சிறப்புத் தேவையுடையோர் பற்றிய விடயங்களைத் தாங்கி வெளிவருகிறது விழுதுகள் சஞ்சிகை (இதழ்).

விழுதுகள் சஞ்சிகையின் ஆசிரியர் கு. குணறுபேஸ். இவர் ஒரு பத்திரிகையாளர் என்பதுடன் கலை இலக்கியவாதியும் கூட. அம்பாறை மாவட்டத்தில் கல்முனையில் வசித்து வருகின்றார். மட்டக்களப்பு செவிடர் பணிமனையினர் இதனை வெளியிட்டு வருகின்றனர்.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/நனோரனா|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**நனோரனா அண்ணான்டாலி** (*Nanorana annandalii*)(பொதுப் பெயர்கள்: **அண்ணான்டேல் பா தவளை,** **அண்ணான்டேல் தவளை,** **புலெங்கரின் மலைத் தவளை)** என்பது தவளை குடும்பமான டைகுரொகுளோசிடேயின் ஓர் சிற்றினமாகும். இது வடகிழக்கு இந்தியா (அருணாச்சல பிரதேசம், மேற்கு வங்கம்) மற்றும் கிழக்கு நேபாளத்தில் காணப்படுகிறது. *நானோரனா காமி* (ஆண்டர்சன், 1871) என்ற சிற்றினம் *நானோரனா அண்ணான்டாலியினை ஒத்தச்* சிற்றினமாகக் கருதப்பட்டது; ஆனால் தற்பொழுது இது தனி இனமாக கருதப்படுகிறது. இதனால் *நானோரனா அண்ணான்டலியின்* பழைய பதிவுகளுக்குமிடையே குழப்பம் விழைகிறது. இந்த இனம் மாண்டேன் காடுகளில் பாறைகள் மற்றும் ஓடைகளில் வாழ்கிறது. வனக் குளங்களுக்கு அருகிலும் இதைக் காணலாம். வாழ்விட இழப்பு (காடழிப்பு) இந்த இனத்திற்கு பெரும் அச்சுறுத்தலாக உள்ளது.

மேற்கோள்கள்
-----------

1. 1 2  Ohler, A.; Kumar Shrestha, T.; Bordoloi, S. (2008). "*Nanorana annandalii*". *IUCN Red List of Threatened Species* **2008**: e.T58417A11777219. doi:10.2305/IUCN.UK.2008.RLTS.T58417A11777219.en. .
2. ↑  Frost, Darrel R. (2013). "*Nanorana annandalii* (Boulenger, 1920)". *Amphibian Species of the World 5.6, an Online Reference*. American Museum of Natural History. 24 December 2013 அன்று பார்க்கப்பட்டது.